b'\n_START_ARTICLE_\nMaincas\n_START_SECTION_\nMiesto susik\xc5\xabrimas\n_START_PARAGRAPH_\nDabartin\xc4\x97je miesto vietoje dar ledynme\xc4\x8dio laikais prie\xc5\xa1 20 000 \xe2\x80\x93 25 000 met\xc5\xb3 buvo med\xc5\xbeiokli\xc5\xb3 poilsiavie\xc4\x8di\xc5\xb3, tai liudija 1921 m. archeologini\xc5\xb3 kasin\xc4\x97jim\xc5\xb3 metu rasti radiniai._NEWLINE_Ta\xc4\x8diau pirmieji \xe2\x80\x9etikrieji\xe2\x80\x9c gyventojai buvo keltai, kurie prie Reino buvo \xc4\xafreng\xc4\x99 savo gyvenvietes antroje pirmojo t\xc5\xabkstantme\xc4\x8dio pr. m. e. pus\xc4\x97je. Kelt\xc5\xb3 gyvenvie\xc4\x8di\xc5\xb3 pavadinimai ir j\xc5\xb3 garbintos dievyb\xc4\x97s Mogon (pana\xc5\xa1iu \xc4\xaf graik\xc5\xb3-rom\xc4\x97n\xc5\xb3 Apolon\xc4\x85) vardas buvo pagrindas b\xc5\xabsimiesiems Romos imperijos atvyk\xc4\x97liams sugalvoti pavadinim\xc4\x85 naujai stovyklai-legionui \xe2\x80\x93 \xe2\x80\x9eMogontiacum\xe2\x80\x9c._NEWLINE_\xc5\xa0i rom\xc4\x97n\xc5\xb3 atvyk\xc4\x97li\xc5\xb3 stovykla ir tapo kertine vieta atsirasti Mainco miestui.\n_START_SECTION_\nViduram\xc5\xbei\xc5\xb3 laikai\n_START_PARAGRAPH_\nViduram\xc5\xbei\xc5\xb3 laikais miestas spar\xc4\x8diai vyst\xc4\x97si kult\xc5\xabriniu, religiniu ir politiniu po\xc5\xbei\xc5\xabriu, nes tam buvo visos galimyb\xc4\x97s \xe2\x80\x93 miestas buvo prie vienos did\xc5\xbeiausi\xc5\xb3 upi\xc5\xb3 Europoje \xe2\x80\x93 Reino, kuris buvo vienas svarbiausi\xc5\xb3 susisiekimo vandeniu ir preki\xc5\xb3 gabenimo mar\xc5\xa1rut\xc5\xb3.\n_START_SECTION_\nLaisvasis miestas\n_START_PARAGRAPH_\n1244 m. arkivyskupas Zigfrydas III fon Ep\xc5\xa1tainas miestui suteik\xc4\x97 daug privilegij\xc5\xb3: pilie\xc4\x8diai gal\xc4\x97jo patys valdyti miest\xc4\x85 (buvo renkama 24 nari\xc5\xb3 taryba), taip pat spr\xc4\x99sti d\xc4\x97l mokes\xc4\x8di\xc5\xb3. Privilegija taip pat leido miestie\xc4\x8diams i\xc5\xa1vengti karo prievol\xc4\x97s, jei tai nebuvo susij\xc4\x99 su miesto gynyba. Nuo tada miestas tapo \xe2\x80\x9elaisvuoju miestu\xe2\x80\x9c._NEWLINE_Laikotarpis iki 1462 m. laikomas miesto klest\xc4\x97jimo metais. Maincas tapo ekonominiu centru visame regione._NEWLINE_V\xc4\x97liau prasid\xc4\x97jo nesutarimai tarp arkivyskupo ir miesto gyventoj\xc5\xb3 (ma\xc5\xbedaug apie 1328 m.), kurie baig\xc4\x97si tuo, kad miestas neteko privilegij\xc5\xb3 (jas panaikino arkivyskupas Adolfas II fon Nasau).\n_START_SECTION_\nKunigaik\xc5\xa1\xc4\x8di\xc5\xb3 rezidavimo laikai\n_START_PARAGRAPH_\n1477 m. mieste \xc4\xafkurtas universitetas._NEWLINE_1517 m. prasid\xc4\x97jo reformacija. Apie 1450 m. \xc4\x8dia Johannes Gutenberg i\xc5\xa1rado knyg\xc5\xb3 spausdinim\xc4\x85, kuris leido greitai plisti reformat\xc5\xb3 ra\xc5\xa1tams._NEWLINE_Nuo XVI am\xc5\xbeiaus miestas buvo apsuptas gynybin\xc4\x97s sienos, nebuvo leid\xc5\xbeiama joki\xc5\xb3 statini\xc5\xb3 u\xc5\xbe jos, tod\xc4\x97l miestas pl\xc4\x97t\xc4\x97si labai l\xc4\x97tai gynybin\xc4\x97s sienos ribose. Nepaisant gynybini\xc5\xb3 \xc4\xaftvirtinim\xc5\xb3 miestas Trisde\xc5\xa1imtme\xc4\x8dio karo metais buvo u\xc5\xbeimtas \xc5\xa1ved\xc5\xb3._NEWLINE_Baroko laikais mieste buvo pastatyta daug puo\xc5\xa1ni\xc5\xb3 pastat\xc5\xb3.\n_START_SECTION_\nNaujieji laikai\n_START_PARAGRAPH_\nXVIII-XIX a. miestas prarado rezidencij\xc5\xb3 miesto vard\xc4\x85 ir pama\xc5\xbeu tapo provinciniu miestu. Iki 1850 met\xc5\xb3, kai gynybin\xc4\x97s sienos apribotame plote nebeliko laisvos vietos statyboms, mieste gyveno vos 30 t\xc5\xabkst. gyventoj\xc5\xb3._NEWLINE_Prie\xc5\xa1 pat Pirm\xc4\x85j\xc4\xaf pasaulin\xc4\xaf kar\xc4\x85 gynybin\xc4\x97 siena buvo dalinai nugriauta ir miestas gal\xc4\x97jo pl\xc4\x97stis toliau, taip pat augant ir gyventoj\xc5\xb3 skai\xc4\x8diui \xe2\x80\x93 1908 m. skai\xc4\x8dius pasiek\xc4\x97 100 t\xc5\xabkst. ir miestas prad\xc4\x97tas vadinti didmies\xc4\x8diu._NEWLINE_Antrojo pasaulinio karo metais miestas pirm\xc4\x85kart nukent\xc4\x97jo tik 1942 metais, o rim\xc4\x8diausiai \xe2\x80\x93 1945 m. vasario 27 d., kai brit\xc5\xb3 bombardavimas beveik visi\xc5\xa1kai sugriov\xc4\x97 miest\xc4\x85 ir \xc5\xbeuvo apie 1200 \xc5\xbemoni\xc5\xb3. Iki karo pabaigos buvo sugriauta 80 proc. miesto._NEWLINE_1950 m. Maincas tapo Reino kra\xc5\xa1to-Pfalco \xc5\xbeem\xc4\x97s sostine. Mieste \xc4\xafsteigta svarbi televizijos stotis \xe2\x80\x93 ZDF. Taip pat yra svarbi Reino vyno prekyviet\xc4\x97.\n_START_SECTION_\n\xc5\xbdym\xc5\xabs \xc5\xbemon\xc4\x97s\n_START_PARAGRAPH_\nMaince gyveno knyg\xc5\xb3 spausdinimo i\xc5\xa1rad\xc4\x97jas Johann Gutenberg.'